Diari Oficial de la Generalitat Valenciana


Sumari del DOGV 5636, del 09-11-2007 (2007/13886)

RESOLUCIÓ de 6 de novembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al Conveni de col·laboració entre el Ministeri d'Indústria, Turisme i Comerç, l'Agència Valenciana del Turisme, l'Ajuntament de Sagunt i l'Associació d'Empresaris Turístics (ADETURSA), per al desplegament d'un pla de dinamització del producte turístic a Sagunt.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5636

Data del DOGV
:   09-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13130


Data del document
:   06-11-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Sagunt
    * campanya de sensibilització
    * organització patronal
    * cooperació administrativa
    * administració central
    * turisme
    * administració local

RESOLUCIÓ de 6 de novembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al Conveni de col·laboració entre el Ministeri d'Indústria, Turisme i Comerç, l'Agència Valenciana del Turisme, l'Ajuntament de Sagunt i l'Associació d'Empresaris Turístics (ADETURSA), per al desplegament d'un pla de dinamització del producte turístic a Sagunt.  
 [2007/13625]  
El Ministerio de Industria, Turismo y Comercio, l'Agència Valenciana del Turisme, l'Ajuntament de Sagunt i l'Associació d'Empresaris Turístics (ADETURSA) han subscrit, després de la tramitació prèvia reglamentària, l'1 de juny de 2007, una addenda al conveni de col·laboració per al desplegament del Pla de Dinamització del Producte Turístic a Sagunt, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 1474/2007, i que figura com a annex d'esta resolució.  
València, 6 de novembre de 2007.- El director general de Relacions amb les Corts i Secretariat del Consell: Ángel Mompó Romero.  
Addenda al Conveni de col·laboració entre el Ministeri d'Indústria, Turisme i Comerç, l'Agència Valenciana del Turisme, l'Ajuntament de Sagunt i l'Associació d'Empresaris Turístics (ADERTUSA), per a la realització del Pla de Dinamització del Producte Turístic a Sagunt (València).  
Madrid, 1 de juny de 2007  
Reunits  
D'una banda, Pedro Mejía Gómez, com a secretari d'Estat de Turisme i Comerç, nomenat pel Reial Decret 845/2004, de 23 d'abril, que actua de conformitat amb l'article segon de l'Orde del Ministeri d'Indústria, Turisme i Comerç 3187/2004, de 4 d'octubre, que delega la competència que per a la subscripció de convenis correspon al titular del departament segons el que preveu la Disposició addicional tretzena de la Llei de Règim Jurídic de les Administracions Públiques i del Procediment Administratiu Comú, en la redacció donada per l'article segon de la Llei 4/1999, de 13 gener, de modificació d'aquella.  
D'una altra, Milagrosa Martínez Navarro, consellera de Turisme, qui intervé en nom i representació de l'Agència Valenciana del Turisme, entitat de dret públic adscrita a la conselleria de Turisme de la Generalitat, com a presidenta de l'Agència Valenciana del Turisme, d'acord amb el que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana i l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, i en virtut del seu nomenament com a consellera de Turisme segons Decret 7/2004, de 27 d'agost, del president de la Generalitat, autoritzada per a la firma d'esta addenda, en virtut de la competència atribuïda per acord del Consell, d'1 de juny de 2007.  
D'una altra, Gloria Calero Albal, com a presidenta de l'Ajuntament de Sagunt, nomenada per Acord del Ple de 14 de juny de 2003, i facultada per a la subscripció de la present addenda per Acord del Ple de 26 d'abril de 2007, qui actua en representació de l'Ajuntament de Sagunt, en virtut del que disposa l'article 21 apartat 1 lletra b de la Llei 7/1985 de 2 d'abril, Reguladora de les Bases de Règim Local.   
D'una altra, Francisco Salvador Rodríguez Pérez, president de l'Associació d'Empresaris per al Desplegament Turístic de Sagunt (ADETURSA) per acord de nomenament de data 21 de desembre de 2005, en virtut de l'article 18 de l'Estatut de l'Associació que li atorga potestat per a la firma d'este conveni.  
I, de l'altra, Luis M. García Sánchez, president de l'Associació d'Empresaris de Restauració del Camp de Morvedre (ADERCAM) per acord de nomenament de l'Assemblea General de 6 de juny de 2003, en virtut de l'article 25 de l'Estatut de l'associació que li atorga potestat per a la firma d'este conveni.  
Tots reconeixen en la representació que ostenten capacitat per a formalitzar la present addenda al conveni en l'encapçalament ressenyat per a la realització del Pla de Dinamització del Producte Turístic en el municipi de Sagunt i :  
Exposen  
Primer. Que el 18 de setembre de 2006, es va subscriure pels compareixents el Conveni de Col·laboració entre el Ministeri d'Indústria, Turisme i Comerç, l'Agència Valenciana del Turisme, l'Ajuntament de Sagunt i l'Associació d'Empresaris Turístics (ADETURSA), per a la realització del Pla de Dinamització del Producte Turístic a Sagunt (València).  
Segona. Que el 26 de gener de 2007, per part de la Comissió de Seguiment s'adopta el següent acord al punt tercer:  
"?S'acorda per unanimitat la realització d'una addenda al conveni per la qual s'incorpore a l'associació d'empresaris local ADERCAM (Associació d'Empresaris de la Restauració del Camp de Morvedre), com a part firmant d'este, la proposta de text del qual serà redactada per l'Oficina de Gestió del Pla, i enviada a totes les parts". Per tant,  
Acorden  
Primer. Annexar en la pàgina 3, després del segon paràgraf, del Conveni de Col·laboració subscrit en data de 18 de setembre de 2006 entre el Ministeri d'Indústria, Turisme i Comerç, l'Agència Valenciana del Turisme, l'Ajuntament de Sagunt i l'Associació d'Empresaris Turístics (ADETURSA), per a la realització d'un Pla de Dinamització del Producte Turístic a Sagunt (València), els paràgrafs següents:  
I d'una altra:  
El Sr. Luis M. García Sánchez, president de l'Associació d'Empresaris de Restauració del Camp de Morvedre (ADERCAM), per acord de nomenament de 6 de juny de 2003, en virtut de l'article 20 dels estatuts de l'associació que li atorga la potestat per a la firma d'este conveni.  
Així mateix haurà de ser inclòs en la pàgina 18 i pàgina 19 del conveni de referència el paràgraf següent:  
El president de l'Associació d'Empresaris Turístics (ADERCAM).  
Luis M. García Sánchez  
Segon. La present addenda serà objecte de tramitació seguint el procediment d'aprovació del conveni de col·laboració de què passa a formar part, i una vegada, subscrita mitjançant la firma firma, formarà part de l'original conveni amb caràcter general.  
Les parts, llegit el present document, i en prova de conformitat amb el contingut íntegret, ho subscriuen i firmen en sextuplicat exemplar en el lloc i la data al principi indicats, deixant-ho estés en cinc folis de paper correlativament enumerats de l'1 a 5.  
El secretari d'Estat de Turisme i Comerç. Pedro Mejía Gómez   
La consellera de Turisme i Presidenta de l'Agència Valenciana del Turisme. María Milagrosa Martínez Navarro.  
La presidenta-alcaldessa de l'Ajuntament de Sagunt. Gloria Calero Albal  
El president de l'Associació d'Empresaris Turístics (ADETURSA). Luis M. García Sánchez.